**INDOKOLÁS**

**a közösségi együttélés alapvető szabályairól, és ezek elmulasztásának, megszegésének jogkövetkezményeiről szóló 24/2013. (VI.6.) önkormányzati rendelet módosításáról szóló önkormányzati rendelethez**

A rendelet módosítása azért szükséges, mert a városlakókat zavaró módon a város egyes zöld területein – kiemelten a szolgáltatóházak környékén – jellemző a szemetelés. A közösségi együttélés alapvető szabályaként meghatározott köztisztasági előírások kibővítésével indokolt az üzletek üzemeltetőinek kötelességévé tenni ezen területek folyamatos tisztántartását.

**1. §**

A rendeletben a közösségi együttélés alapvető szabályaként meghatározott köztisztasági előírás kibővítését tartalmazza a tervezet, amely „a gépjármű parkoló és a járda közötti zöld terület”-en is. Ez a kiegészítés ezen a területen is az üzemeltető kötelességévé teszi a folyamatos tisztántartást, amely ezt követően betartatható lesz a hatóságok által.

**2. §**

A rendelet hatályba lépését tartalmazza.